Helsingin Sanomien mukaan Finnkinon toimitusjohtaja Veronica Lindholm on saanut potkut yli kuukausi sitten.

Finnkinon irtisanottu toimitusjohtaja Veronica Lindholm vuonna 2015. Satumaari Ventelä/KL

Elokuvateatteriyhtiö Finnkinon toimitusjohtaja Veronica Lindholm on irtisanottu. Tiedon irtisanomisesta vahvisti Iltalehdelle Finnkinon kaupallinen johtaja Hannele Wolf-Mannila. Hän ei kuitenkaan suostunut kommentoimaan aihetta tai irtisanomisen ajankohtaa enempää.

–Voin vahvistaa, että Veronica Lindholm ei ole enää yhtiön palveluksessa, Hannele Wolf-Mannila sanoi.

Asiasta uutisoi ensimmäisenä Helsingin Sanomat. Lehden mukaan Lindholm sai potkut jo syyskuun alussa. Lindholm tuli Finnkinoon vuonna 2014.

Suomen johtavalla elokuva­teatteriyhtiöllä ei ole HS:n tietojen mukaan enää lainkaan toimitusjohtajaa Suomessa. Uudelleenjärjestelyjen jälkeen Finnkino kuuluu vasta muodostettuun Pohjois-Euroopan yksikköön Norjan Odeonin, Ruotsin Filmstadenin ja Baltian maissa toimivan Forum Cinemasin kanssa.